《客来得邻人携酒共饮》
宋代·董嗣杲

我无肤寸能，强颜榷茶课。
若是玉川子，见之生馋唾。
客来无可款，谈空面壁坐。
雷声绕枯肠，啜茶宁忍饿。
邻翁好奇甚，携酒为我过。
醉我我客共，随觉诗胆大。
云烟灿盈幅，意远不可和。
客去忘羁愁，寒灯照高卧。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。